ՀՀ միջուկային անվտանգության կարգավորման կոմիտեի 2025 թվականի ընթացքում միջազգային համագործակցություն

|  |  |  |
| --- | --- | --- |
| **Ծրագրի հերթական համարը** | **Միջոցառումների անվանումները** | **Միջոցառումների իրականացման արդյունքները** |
| 4 | **4.3** ԵԱՏՄ շրջանակներում նախաձեռնողական և փոխշահավետ համագործակցություն՝ միտված կառույցի ընձեռած հնարավորությունների առավելագույն կիրառմանը, գործընկեր երկրների հետ առևտրաշրջանառության ծավալների աճին | Մասնակցություն «Սանիտարահիգիենիկ, համաճարակաբանական և հիգիենիկ պահանջների ներդաշնակեցում» ծրագրի նախագծի վերաբերյալ աշխատանքային խմբի փորձագիտական քննարկումներին (23․05․2025)։  ***ՀՀ միջուկային անվտանգության կարգավորման կոմիտեն տվել է դիտողություններ և առաջարկություններ Մաքսային միության հանձնաժողովի 2010թ․ փետրվարի 22 №299 որոշմամբ հաստատված՝ «Единые санитарно-эпидемиологичесие и гигиенические требования к продукции (товарам), подлежащей санитарно-эпидемиологическому надзору (контролю)» փաստաթղթի 11-րդ բաժնի վերանայված տարբերակի վերաբերյալ։*** |
| **4.5** Մասնակցություն ԱՊՀ շրջանակներում համագործակցությանը և կազմակերպության ընթացիկ գործընթացներին: ԱՊՀ երկրների հետ երկկողմ հարաբերությունների զարգացում: | Մասնակցություն ԱՊՀ մասնակից պետությունների ատոմային էներգիայի անվտանգ օգտագործման բնագավառի կարգավորող մարմինների ղեկավարների Խորհրդի նիստին(16.12.2025թ․)։  Մասնակցություն ԱՊՀ մասնակից պետությունների խաղաղ նպատակներով ատոմային էներգիայի օգտագործման հարցերով հանձնաժողովի 26-րդ նիստին (17.12.2025թ)։  Մասնակցություն «Ճառագայթային իրավիճակի վերաբերյալ տեղեկատվության փոխանակման մասին համաձայնագրի դրույթների կատարման միասնական ընթացակարգը» փաստաթղթի մշակման և համաձայնագրի իրականացման համար անհրաժեշտ գործողությունների ծրագրի նախագծի վերաբերյալ փորձագիտական խմբի աշխատանքներին (04.03.2025թ․)։  Մասնակցություն ԱՊՀ անդամ պետությունների վառելիքաէներգետիկ համալիրի զարգացման ռազմավարության ( մինչև 2035 թվականը և երկարաժամկետ հեռանկարում՝ մինչև 2050 թվականը) նախագծի համաձայնեցման փորձագիտական ​​խմբի նիստին (11.09.2025 թ.)  Մասնակցություն ԱՊՀ տնտեսական զարգացման ռազմավարության 2-րդ փուլի (2026-2030թթ.) իրականացման միջոցառումների ծրագրի նախագծի քննարկմանը (21-24.04.2025թ.) |
| 5 | 5.1 Ղազախստանի հետ ռազմավարական գործընկերության հաստատում: | Հայաստանի Հանրապետության և Ղազախստանի միջև ատոմային էներգետիկայի բնագավառում համագործակցության շրջանակներում ՝առցանց ձևաչափով, տեղի է ունեցել հանդիպում երկու երկրների ատոմային էներգետիկայի բնագավառի շահագրգիռ գերատեսչությունների և կազմակերպությունների ներկայացուցիչների մասնակցությամբ։ Քննարկվել է փոխըմբռնման հուշագրի ստորագրման հնարավորությունը /Հայաստանի Հանրապետության տարածքային կառավարման և ենթակառուցվածքների նախարարության և Ղազախստանի Հանրապետության ատոմային էներգիայի գործակալության միջև համագործակցության հուշագրի նախագծի վերաբերյալ ՀՀ միջուկային անվտանգության կարգավորման կոմիտեն տվել է առաջարկներ և դիտողություններ (16․10․2025թ․)։ |
| 6 | 6.1 Հայ-ամերիկյան միջկառավարական հանձնաժողովի (Հայ-ամերիկյան ռազմավարական երկխոսություն) նիստերի ամենամյա անցկացում: | Կոմիտեի և ԱՄՆ միջուկային կարգավորող հանձնաժողովի (ՄԿՀ) միջև միջուկային անվտանգության հարցերով տեխնիկական տեղեկատվության փոխանակման և համագործակցության մասին hամաձայնագրի շրջանակում շարունակվել են տեղեկատվության ու փորձի փոխանակման, ատոմային էներգիայի օգտագործման բնագավառը կարգավորող ենթակառուցվածքի ուժեղացման, միջուկային տեղակայանքների և միջուկային նյութերի ֆիզիկական պաշտպանության ուժեղացման, ինչպես նաև՝ ռադիոակտիվ նյութերի և թափոնների անվտանգության, շրջակա միջավայրի մոնիթորինգի իրականացման հետ կապված աշխատանքները։ Ամերիկյան փոքր մոդուլյար ռեակտորների (ՓՄՌ) նախագծերի ուսումնասիրման աշխատանքների շրջանակում իրականացվել է ամերիկյան 4 ՓՄՌ նախագծերի ՀՀ-ում կառուցման տեխնիկատնտեսական հիմնավորման մշակում։  Շարունակվել են «Միջուկային էներգիայի խաղաղ նպատակներով օգտագործման շուրջ Ամերիկայի Միացյալ Նահանգների կառավարության և Հայաստանի Հանրապետության կառավարության միջև համագործակցության մասին» համաձայնագրի 123 Համաձայնագիր նախագծի շուրջ ՀՀ շահագրգիռ գերատեսչությունների և բնագավառի մասնագիտական կազմակերպությունների և ԱՄՆ Պետդեպարտամենտի ներկայացուցիչների մասնակցությամբ նախատեսված հեռավար ձևաչափով բանակցությունները։ |
| 8 | 8․1, 8.3, 8.4  Եվրոպական երկրների հետ երկկողմ կապերի զարգացում՝ ակտիվ քաղաքական երկխոսություն, տնտեսական համագործակցության խթանում․․․ | ԵՄ-ի հետ համագործակցության ծրագրի շրջանակներում ուսումնասիրվել են Չեխիայի,Սլովակիայի, Բուլղարիայի, Շվեդիայի, Ֆինլանդիայի օրենսդրական դաշտերը։ Տեխնիկական այցերի ընթացքում կոմիտեի ներկայացուցիչները ծանոթացել են Սլովակիայի, Շվեդիայի և Ֆինլանդիայի միջուկային անվտանգության կարգավորումներին, ազգային օրենսդրական դաշտի՝ ԵՄ դիրեկտիվների մոտարկման փորձին։  ՀՀ միջուկային անվտանգության կարգավորման կոմիտեի Կիպրոսի Հանրապետության աշխատանքի և սոցիալական ապահովության նախարարության աշխատանքի տեսչության վարչության ճառագայթային անվտանգության վերահսկողության ծառայության միջև նախաձեռնվել է միջուկային և ճառագայթային անվտանգության կարգավորման բնագավառում միջուկային պատահարների վերաբերյալ վաղ ազդարարման մասին և համագործակցության Համաձայնագրի ստորագրում: Համաձայնագիրն անցել է ներպետական համաձայնեցում և Կիպրոսի աշխատանքի և սոցիալական ապահովության նախարարությունը պատրաստակամություն է հայտնել ստորագրել այն։  Շարունակվել է համագործակցությունը ՀՀ միջուկային անվտանգության կարգավորման կոմիտեի և Շվեդիայի միջուկային անվտանգության կարգավորման մարմնի միջև։ Կայացել են փոխադարձ այցելություններ և հանդիպումներ, որոնց ընթացքում քննարկվել են միջուկային և ճառագայթային անվտանգության, ճառագայթային պաշտպանության կարգավորման բնագավառի, ռադիոակտիվ թափոնների կառավարման, միջուկային բժշկության լիցենզավորման և վերահսկման խնդիրներ։ 2025թ․ իրականացվել է 2 ծրագիր՝ ՀՀ- ում ռադիոակտիվ թափոնների կառավարման օրենսդրական դաշտի և կիրառման վերլուծություն, Կոմիտեի հաղորդակցության գործիքների և ունակությունների բարելավում։ Պայմանավորվածություն է ձեռք բերվել ստորագրել Հայաստանի և Շվեդիայի կարգավորող մարմինների միջև համագործակցության և փոխըմբռնման հուշագիր։ Հուշագիրը գտնվում է ներպետական համաձայնեցման փուլում։  «Միջուկային և ճառագայթային վթարների դեպքում վթարային պատրաստվածության բարելավում» (EuropeAid “Support to the Nuclear Regulator of Armenia in improving the emergency preparedness to nuclear and radiological accidents”) նախագծով ՀՀ ՄԱԿ կոմիտեին ԵՀ կողմից տրամադրվող աջակցության շրջանակում «Այլընտրանքային էներգասնուցման սարքավորումների ապահովում» («Supply Contract for European Union External Actions No. INSC/2021/427-857 & INSC/2021/430-146 - Provision of alternative power supply equipment-A3.01/17A») ծրագրով մատակարարվել են շարժական դիզել գեներատորներ, որոնք բարձրացրել են ՀԱԷԿ 2-րդ էներգաբլոկի անվտանգության մակարդակը՝ ուժեղացնելով «դիմակայությունը» արտաքին ազդակներին և բարելավելով ծանր վթարների կառավարումը։ |
| 16 | 16․2 ՄԱԿ, ԵԱՀԿ, ԵԽ, ԱՊՀ, համապատասխան մարմիններում մասնակցություն ահաբեկչության, ծայրահեղականության բռնի դրսևորումների դեմ պայքարի հարցերով աշխատանքներին, ահաբեկչության սպառնալիքի թեմայով | Մասնակցություն ք.Բաթումիում (Վրաստանի Հանրապետություն) Ինտերպոլի «Geiger» ծրագրի աշխատանքային խմբի Սևծովյան-կովկասյան տարածաշրջանի մասնակից երկրների հերթական աշխատանքային հանդիպմանը (20-22․05․2025թ․)։ |
| **16.9** ՀՀ և Ատոմային էներգիայի միջազգային գործակալության (ԱԷՄԳ) միջև արդյունավետ համագործակցություն | Միջուկային զենքի չտարածման պայմանագրի հետ կապված երաշխիքների կիրառման մասին ՀՀ և ԱԷՄԳ միջև համաձայնագրի (INFCIRC/455) և դրան կից լրացուցիչ արձանագրության շրջանակներում ԱԷՄԳ տեսուչների հետ համատեղ 2025թ․ իրականացվել է թվով 5 տեսչական ստուգում և 1 տեխնիկական այց, մշակվել և ԱԷՄԳ է ուղարկվել միջուկային նյութերի հաշվառման հաշվետվություններ և տարեկան ու եռամսյակային հայտարարագրեր (դեկլարացիաներ)։ Միջուկային տեղակայանքներից տարբեր վայրերում իրականացված «Միջուկային նյութերի հաշվառման ստուգման» արդյունքների հիման վրա կազմվել և ԱԷՄԳ է ներկայացվել միջուկային նյութերի հաշվառման համապատասխան հաշվետվություններ (MBR, PIL)։ ԱԷՄԳ է ներկայացվել 2026 թվականի ընթացքում ՀԱԷԿ-ի կողմից միջուկային նյութերի նախատեսված տեղաշարժերի վերաբերյալ տեղեկատվություն՝ 2026 թվականի ընթացքում իրականացվելիք տեսչական ստուգումների պլանավորման համար։  «Աշխատած վառելիքի և ռադիոակտիվ թափոնների կառավարման անվտանգության մասին» համատեղ Կոնվենցիայից բխող պարտավորությունների կատարման շրջանակում Ազգային զեկույցի ներկայացում և պաշտպանություն։  2025 թվականի օգոստոսին ԱԷՄԳ է ներկայացվել «Միջուկային անվտանգության մասին» Հայաստանի Հանրապետության 10-րդ ազգային հաշվետվությունը` համատեղ կոնվենցիայի շրջանակներում ստանձնած պարտավորությունների կատարման մասին: ՀՀ ազգային հաշվետվությունը դիտարկվել է ԱԷՄԳ-ի անդամ պետությունների կողմից (դիտարկման արդյունքում ներկայացվել են 156 հարց):  ԱԷՄԳ տեխնիկական համագործակցության ME-RER1023 ծրագրի շրջանակներում Երևանում անցկացվել է «Ռադիոակտիվության տվիչների/ինդիկատորների, փակ աղբյուրների և միջուկային կառավարման համակարգերի արդյունաբերական և հետազոտական կիրառությունների կարգավորման ասպեկտները» (Regional Workshop on Regulatory Aspects of Industrial and Research Applications of Radiotracers, Sealed Sources and Nucleonic Control Systems) խորագրով տարածաշրջանային աշխատաժողով (07-09.10.2025թ․)։  Մասնակցություն ԱԷՄԳ հետ համատեղ անցկացվող Convex-2b վթարային վարժանքին, որպես դիտորդ երկիր(02.09.2025-04․09․2025թ․)։  Մասնակցություն ԱԷՄԳ կողմից կազմակերպված առցանց սեմինար-քննարկման NUSIMS, INSSP կայքի վարման կանոնների վերաբերյալ (09.12.2025թ․)։ |
| **16.13** Երկկողմ և բազմակողմ համագործակցություն ՔԿՃՄ(քիմիական, կենսաբանական, ճառագայթային, միջուկային) ոլորտներում | Մասնակցություն ԱԳՆ-ում տեղի ունեցած ‹‹Քիմիական, բակտերիոլոգիական, ճառագայթային, միջուկային կարևորագույն ենթակառուցվածքների պաշտպանության և անվտանգության բարելավում›› թեմայով խորհրդակցությանը (02-04․07․2025թ․)։  Մասնակցություն Տաշքենդում (Ուզբեկստանի Հանրապետություն) Եվրոպական միության «Քիմիական, կենսաբանական, ճառագայթային և միջուկային» Գերազանցության կենտրոնի ծրագրով «Ազգային զեկույցների նախագծերը լրամշակելու վերաբերյալ P 101» թեմայով միջտարածաշրջանային հանդիպմանը (01-05․12․2025թ․)։  Մասնակցություն Միավորված ազգերի կազմակերպության միջտարածաշրջանային հանցավորության և արդարադատության հետազոտական ինստիտուտի կողմից կազմակերպվող «CBRN Counter-proliferation Finance and Sanctions» խորագրով գլոբալ ծրագրի հետ կապված աշխատաժողովին(23-24․01․2025թ․)։  Մասնակցություն «Աղետների կառավարման կարողությունների զարգացման» հերթական փուլին նվիրված աշխատաժողովին (02-04.09.2025 թ․)։  Մասնակցություն միջուկային փորձարկումների համապարփակ արգելման պայմանագրի կազմակերպության` (CTBTO) կողմից կազմակերպված ազգային տվյալների կենտրոնների վերաբերյալ կարողությունների զարգացման դասընթացին՝ «Training Course on NDC Capacity Building: Scenario-Based Advanced Training Course on Radionuclide Particulates» (08-12.12.2025 թ․)։ |